Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Zvýšenie percentuálnej časti vymeriavacieho základu na určenie sumy materského zo súčasných 65 % na 70 % z denného vymeriavacieho základu, t. j. nárast o 5 %, bude mať pozitívny vplyv na príjem osôb poberajúcich materské.		
Kvantifikujte: 	Predpokladá sa, že zvýšenie percentuálnej časti vymeriavacieho základu na výpočet sumy materského sa dotkne priemerného mesačného počtu 24 240 osôb poberajúcich materské v roku 2016; 24 351 v roku 2017 a 24 473 v roku 2018. Priemerná mesačná suma materského bude predstavovať 459,6 eura v roku 2016 (t. j. nárast o 32,8 eura v porovnaní so súčasným právnym stavom); 473,0 eura v roku 2017 (t. j. nárast o 33,8 eura) a 484,4 eura v roku 2018 (t. j. nárast o 34,2 eura).	
•	Rast alebo pokles príjmov/výdavkov            na priemerného obyvateľa		
•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Zlepšenie sociálnej situácie oprávneného okruhu osôb, ktoré splnením zákonom ustanovených podmienok budú mať nárok na zvýšenie materského. Osobám poberajúcim materské, ktorým vznikol nárok na materské pred 1. januárom 2016 a nárok na materské im bude trvať aj po 31. decembri 2015, bude priznaná vyššia suma materského automaticky bez toho, aby si museli podávať žiadosť o jeho vyplatenie.

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov má  pozitívny vplyv na rodovú rovnosť a rovnosť príležitosti z dôvodu  zmeny navrhnutej v oblasti materského. 	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	 
Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov nemá vplyv na zamestnanosť v Slovenskej republike.